Mogiļevas guberņa
Mogiļevas guberņa (krievu: Могилёвская губерния) bija Krievijas Impērijas administratīvi teritoriālā vienība, kas izveidota pēc pirmās Polijas dalīšanas 1772. gadā un likvidēta 1919. gadā. Kopā ar Viļņas, Kauņas, Minskas, Grodņas un Vitebskas guberņām tā ietilpa impērijas Ziemeļrietumu apgabalā. Guberņas teritorija bija 42 134,6 km2 ar 1,686 miljoniem iedzīvotāju (1897). Mūsdienās guberņas rietumu daļa atrodas Baltkrievijas un austrumu daļa Krievijas Federācijas teritorijā.